Letter from Hermodorus to Theophanes
Material: papyrus
Place: Hermopolites
Categories: Brief (privat)
Hermodorus an Theophanes
Wünsche
Grüße
<gap/>[Ἑρ]μόδω[ρος]  χ[αίρει]ν. 
[εὐ]φραίν[ων ἐ]μαυ[τὸν γ]ράφ[ω σ]οι καὶ 
[εὔ]χομαι ὑ[γιαίν]οντ[ί σοι κ]αὶ εὐθυμοῦντι 
δ[ο]θῆναι [τὰ γ]ράμμα[τ]α. τῶν εὐλόγων 
δέ ἐστι κ[αί] σε γράφοντα τοῖς ἄλλοις μι
μνήσκεσθαι καὶ ἡμῶν, ἵνα μείζονα 
ἔχωμεν τὴν θυμηδίαν, γινώσκοντες 
διʼ ὧν ἐπιστελεῖς τὴν εὐκταίαν ἡμῖν 
σωτηρίαν σου καὶ ὑγίειαν· εἴη δὲ ἡμᾶς 
ἐν τάχει ἀπολαύειν τῆς ἐπὶ σοὶ μεγί
στης ευφροσύνης· ἧς εὐχόμεθα καὶ ἐλ
πίζομεν τεύξεσθαι παρὰ τῆς τοῦ παντο
κράτ[ορ]ος θεοῦ χάριτος, ἀπολαβόντες 
σε ἐρρωμένον ψυχῆι τε καὶ σώματι 
καὶ καλῶς ἀπαλλάξαντα. εὐθύμει δὲ 
καὶ ἐπὶ τοῖς υἱοῖς ἡμῶν Ἀνυσίωι τε καὶ 
Ἀφθονίωι, ὅτι ὑγιαίνουσι καὶ τὰ δέοντα 
πράττουσιν, ἐπιμελούμενοι τῶν πραγ
μάτων ὁμοῦ καὶ τῶν λειτουργημά
των, ὑγιαίνουσι δὲ καὶ αἱ ἀδελφαὶ 
αὐτῶν σὺν τῆι μητρὶ καὶ πάντες οἱ 
[κ]ατὰ τὸν οἶκόν σου. ἀσπάζεταί σε πολλὰ 
[ἡ] ἀδελφή σου καὶ τὰ παιδία ἡμῶν 
[κ]αὶ πάντ[ε]ς οἱ κατὰ τὸν οἶκον ἡμῶν. 
ἐρρῶσθαί σε πολλοῖς 
χρόνοις εὔχομαι, κύριε 
ἄδελφε, καὶ ἀπολάβοι
μέν σε ἐν τάχει κατὰ 
πάντα εὐθυμούμενον. 
Παχὼν κϛ
[τῶι] ἀδελφῶι  Θεοφάν[ε]ι [Ἑ]ρ[μόδω]ρος.